Þyrla Landhelgisgæslunnar náði manni á sjötugsaldri úr vök af Másvatni á Mýrum nú um hádegisbil í dag . Flogið var með hann á Landsspítalann í Fossvogi til aðhlynningar en hann var talvert kaldur og nokkuð af honum dregið , að sögn björgunarsveitarmanna úr Borgarnesi . Maðurinn hafði verið á vélsleða á vatninu þegar ísinn gaf sig . Honum tókst sjálfum að hringja eftir aðstoð . Björgunarsveitarmenn frá Brák í Borgarnesi fóru strax á staðinn eftir að útkall barst og voru við það að komast út til mannsins þegar þyrlan kom á staðinn .